Diari Oficial de la Generalitat Valenciana


Sumari del DOGV 7252, del 10-04-2014 (2014/3206)

RESOLUCIÓ de 8 d'abril de 2014, de la directora general del Secretariat del Consell i Relacions amb Les Corts, per la qual es disposa la publicació del conveni marc de col·laboració entre la Generalitat i la Caixa d'Estalvis i Pensions de Barcelona (la Caixa) en matèria d'obra social i cultural.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7252

Data del DOGV
:   10-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3206


Data del document
:   08-04-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 8 d'abril de 2014, de la directora general del Secretariat del Consell i Relacions amb Les Corts, per la qual es disposa la publicació del conveni marc de col·laboració entre la Generalitat i la Caixa d'Estalvis i Pensions de Barcelona (la Caixa) en matèria d'obra social i cultural. [2014/3206]  
 La Generalitat i la Caixa d'Estalvis i Pensions de Barcelona (la Caixa) han subscrit, prèvia tramitació reglamentària, el 2 d'abril de 2014, el conveni marc de col·laboració en matèria d'obra social i cultural.  
 En compliment del que establix l'article 3.4 del Decret 20/1993, de 8 de febrer, del Consell, i en la clàusula desena del conveni, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 504/2014 i que figura com a annex d'esta resolució.  
  
  
València, 8 d'abril de 2014.- La directora general del Secretariat del Consell i Relacions amb Les Corts: Marta Martí Arador.  
  
  
Conveni marc de col·laboració entre la Generalitat Valenciana i «La Caixa» en matèria d'Obra Social i Cultural  
  
València, 2 d'abril de 2014  
  
Reunits  
D'una part, Alberto Fabra Part, president de la Generalitat Valenciana (d'ara en avant, la Generalitat), que actua en nom i representació d'esta, d'acord amb les atribucions que té conferides en l'article 10 c de la Llei 5/1983, de 30 de desembre, del Consell, i d'acord amb l'autorització de l'Acord del Consell.  
D'una altra, Isidro Fainé Casas, en nom i representació de la Caixa d'Estalvis i Pensions de Barcelona («la Caixa», d'ara en avant) d'acord amb les atribucions que té conferides per a este acte en la seua qualitat de president.  
I reconeixent-se mútuament i recíprocament la capacitat, competència, legitimació i representació procedents per a actuar en nom de les institucions esmentades en la subscripció del present conveni,  
  
Manifesten  
I. Que la Generalitat té competència exclusiva, entre altres, sobre les matèries següents: cultura, patrimoni científic, espais naturals protegits, servicis socials i joventut, tal com queda manifestat en el títol IV de la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana. Correspon, així mateix, a la Generalitat establir la política general de la Comunitat Valenciana i dirigir la seua administració, així com vetlar, en l'exercici de les seues competències, pel benestar i la salut dels seus ciutadans i pel desenrotllament i l'accés a la cultura en el seu territori.  
II. Que segons el que establix l'article 50.2 del text refós de la Llei sobre Caixes d'Estalvis aprovat pel Decret Legislatiu 1/1997, de 23 de juliol, estes destinaran la totalitat dels excedents que no s'apliquen a reserves o fons de previsió no imputables a riscos específics, a la dotació d'un fons per a l'obra beneficosocial (?). El dit fons tindrà com a finalitat el finançament d'obres, pròpies o en col·laboració, en els camps de la sanitat, la investigació, l'ensenyança, la cultura, els servicis d'assistència social, o altres que tinguen caràcter social.  
  
III. Que «la Caixa», bé directament, bé a través de la seua Fundació, desenrotlla la seua obra social en tot el territori de l'Estat, amb l'objectiu de millorar les condicions de vida de les persones que posseïxen especials necessitats i de fer arribar la cultura a tot tipus de públics, en col·laboració amb les institucions públiques i privades. Per açò, des de la seua constitució, implementa diferents programes que comprenen els àmbits social, educatiu, cultural, científic i mediambiental.  
IV. Que ambdós parts, amb la intenció d'establir nexes de col·laboració en àmbits materials coincidents, van subscriure un primer acord per mitjà de la firma d'un conveni marc de col·laboració el 21 d'abril de 2006. El dit conveni ha sigut renovat periòdicament amb l'objectiu d'establir els termes de col·laboració a fi d'agilitzar la comunicació entre ambdós institucions en les accions d'interés comú i facilitar el seguiment d'estes, així com potenciar els recursos socials, econòmics i tècnics per a l'exercici d'activitats socials, culturals, educatives, científiques i mediambientals en el territori de la Comunitat Valenciana.  
  
V) Que la Generalitat i «la Caixa» valoren molt positivament esta col·laboració i manifesten la seua intenció de col·laborar novament en les accions d'interés comú assenyalades en el punt anterior.  
  
I amb esta finalitat ambdós parts formalitzen el present conveni d'acord amb les següents  
  
Clàusules  
  
Primera. Objecte del conveni  
L'objecte del present conveni és establir les bases de la col·laboració en matèria social, soci assistencial, educativa, cultural, científica i mediambiental, entre la Generalitat i l'Obra Social «la Caixa». Esta última actuarà directament o a través de la Fundació «la Caixa» amb els continguts i les finalitats següents:  
  
En l'àmbit social-laboral:  
Col·laborar en la millora de les condicions de vida de les persones majors, dels menors hospitalitzats i dels col·lectius amb necessitats especials per estar afectats per malalties, per patir disminucions físiques o psíquiques o per estar en una situació de risc social.  
Desenrotllar els programes i les ajudes de l'Obra Social «la Caixa» dirigits als col·lectius esmentats, destacant:  
- Pobresa infantil: CaixaProinfancia.  
- Foment de l'ocupació: Incorpora.  
- Atenció integral a persones amb malalties avançades.  
- Persones majors  
- Vivenda Assequible i Lloguer Solidari  
  
En l'àmbit educatiu:  
Aplicar el programa de beques de «la Caixa» per a estudiants universitaris i el programa de beques de formació professional per a reclusos.  
Desenrotllar el programa eduCaixa, dirigit a tota la comunitat educativa, que engloba tota l'oferta educativa dels distints programes socials, culturals i mediambientals de l'Obra Social «la Caixa».  
  
  
En l'àmbit cultural:  
Desenrotllar el programa cultural de l'Obra Social »la Caixa» per mitjà de la programació d'exposicions, concerts, i la convocatòria d?»Art per a la millora Social», des d'una perspectiva educativa, social i integradora.  
  
En l'àmbit científic i mediambiental:  
Desenrotllar el programa científic i mediambiental de l'Obra Social «la Caixa» per mitjà de la programació d'exposicions, la realització d'activitats, la promoció de projectes d'investigació biomèdica i de projectes de sensibilització en matèria mediambiental.  
Desenrotllar línies d'actuació en el medi ambient i en els espais naturals protegits de la Comunitat Valenciana.  
  
Segona. Comissió mixta de seguiment  
Per al desenrotllament d'este conveni es crearà una comissió mixta amb representació paritària d'ambdós parts, la finalitat de la qual serà conéixer i ajustar la programació de l'Obra Social «la Caixa» a les singularitats pròpies del territori, en coordinació i col·laboració amb la Generalitat, així com vetlar pel compliment del present conveni marc i resoldre les qüestions que puguen derivar-se de la interpretació i aplicació d'este.  
La comissió mixta podrà proposar també l'establiment d'altres projectes de col·laboració. La implantació d'estos projectes de col·laboració es portarà a terme per mitjà de la subscripció de convenis específics en desplegament del present conveni. La comissió haurà de reunir-se, com a mínim, una vegada a l'any, i podrà ser convocada totes les vegades que s'estime necessari per qualsevol de les parts.  
  
Tercera. Actuacions  
Per a l'any 2014, s'acorda que les actuacions de l'Obra Social «la Caixa» en el territori de la Comunitat Valenciana, directament o a través de la Fundació «la Caixa», siguen les que s'especifiquen en l'annex que s'adjunta, i es farà referència de manera concreta a aquelles en què participa la Generalitat; i això, sense perjuí que la comissió mixta que es preveu en la clàusula anterior puga acordar alguna modificació a fi d'aconseguir una major eficàcia en les actuacions previstes.  
  
  
Quarta. Compromisos de les parts  
La Generalitat i «la Caixa» col·laboraran amb la finalitat d'agilitzar la comunicació entre ambdós institucions en les accions d'interés comú i facilitar el seguiment d'estes, així com potenciar els recursos socials, econòmics i tècnics per a l'exercici d'activitats socials, culturals, educatives, científiques i mediambientals en el territori de la Comunitat Valenciana.  
  
Quinta. Pressupost  
El pressupost total dels programes i activitats de l'Obra Social «la Caixa» per a l'any 2014 és de 25 milions d'euros. El present conveni no comporta obligacions econòmiques per a la Generalitat.  
  
  
Sexta. Vigència i resolució  
El present conveni entrarà en vigor el dia de la seua firma i estarà vigent fins al 31 de desembre de 2014, i es podrà prorrogar mitjançant un acord exprés entre les parts.  
No obstant això, el conveni podrà resoldre's per qualsevol de les causes següents:  
a) Per mutu acord de les parts.  
b) Per incompliment de les obligacions assumides per qualsevol de les parts.  
c) Per denúncia d'una de les parts, amb una antelació mínima de tres mesos, amb un informe previ de la comissió mixta de seguiment prevista en la clàusula segona.  
d) Per la ineficàcia sobrevinguda.  
e) Per les altres causes legalment previstes.  
  
Sèptima. Desenrotllament del conveni  
El desenrotllament d'este conveni es materialitzarà per mitjà dels corresponents convenis específics, o bé, per mitjà de les addendes que les parts consideren pertinents, l'objecte de les quals serà l'establiment i la concreció de projectes específics en l'àmbit de les actuacions a què fa referència la clàusula primera del present conveni.  
  
Octava. Protecció de dades  
1. Amb caràcter general, les parts respectaran i guardaran la deguda confidencialitat de la informació que generen o a la que tinguen accés a conseqüència del compliment de les obligacions de col·laboració consignades en este conveni marc o en el seu desenrotllament.  
2. Així mateix, caldrà ajustar-se especialment al compliment de la normativa aplicable en matèria de protecció de les dades de caràcter personal, i es proposarà, si és el cas, la creació dels fitxers necessaris i impulsarà la seua inscripció en els registres corresponents, singularment, en el de l'Agència Espanyola de Protecció de Dades.  
En el tractament de dades de caràcter personal derivat de l'execució i desenrotllament d'este conveni marc, aquelles només podran comunicar-se entre les parts en els termes de la legislació vigent, a les persones titulars d'estos, o a terceres persones, siguen o no interessades, sempre que concórrega consentiment d'aquells titulars o autorització legal per a la cessió.  
En matèria de dades de caràcter personal, les parts se subjecten al que disposa la Llei Orgànica 15/1999, de 13 de desembre, sobre protecció de dades de caràcter personal i resta de legislació aplicable.  
  
  
Novena. Dret aplicable i resolució de conflictes  
El present conveni de col·laboració és de caràcter administratiu i es considera exclòs de l'àmbit d'aplicació del text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, en virtut del que disposa l'article 4.1.d, i això sense perjuí del sotmetiment als principis de la dita llei per a resoldre els dubtes que pogueren presentar-se, i es regirà per les seues estipulacions i, supletòriament, per les normes generals del dret administratiu.  
  
Les parts es comprometen a complir els termes del conveni segons l'esperit de bon enteniment i participació que l'ha promogut, i a resoldre en primera instància les divergències que puguen sorgir segons termes d'equitat, en el si de la comissió mixta de seguiment prevista en l'estipulació segona d'este, i sotmetre's, si és el cas, a l'orde jurisdiccional contenciós administratiu per a les qüestions litigioses que pogueren derivar del present conveni de col·laboració.  
  
  
Deu. Inscripció i publicació  
Este conveni serà publicat en el Diari Oficial de la Comunitat Valenciana i s'inscriurà en el Registre de Convenis de la Generalitat.  
I en prova de conformitat, s'estén i es firma este conveni en la data indicada ut supra per duplicat exemplar, donant ambdós fe del seu contingut.  
  
Per la Generalitat,  
President  
Alberto Fabra Part  
  
Per la Caixa  
President  
Isidro Fainé Casas  
  
  
ANNEX  
Al Conveni marc de col·laboració entre la Generalitat Valenciana i «La Caixa» en matèria d'Obra Social i Cultural  
  
Als efectes del que disposa la clàusula tercera del Conveni, els programes i activitats de l'Obra Social «la Caixa» a desenrotllar a la Comunitat Valenciana durant l'any 2014 estan dotats amb un pressupost total de 25 milions d'euros.  
Els programes i les activitats són els següents:  
  
Àmbit social i sociolaboral  
  
Programa CaixaProinfancia  
Este programa té com a objectiu principal la lluita contra la pobresa infantil, per mitjà de la creació d'un fons social d'ajudes dirigit a famílies amb menors a càrrec seu de zero a setze anys, en situació o en risc d'exclusió social, que estiguen o siguen susceptibles d'estar en un procés d'inclusió social públic o privat. Este fons d'ajudes actua de forma complementària amb els diferents sistemes d'assistència i protecció social públics i/o privats, per tal de sumar esforços amb les accions que promoguen la inserció sociolaboral d'estes famílies. Estes ajudes, per tant, han de formar part d'un pla d'actuació que tinga en compte una acció integral que no es limite a pal·liar les necessitats, sinó que tinga, com a fi últim, eradicar la pobresa del present i del futur.  
  
El Programa CaixaProinfancia inclou el següent catàleg de prestacions i servicis:  
- Suport psicològic, desenrotllament del menor i teràpies familiars  
- Reforç educatiu  
- Activitats en centres oberts  
- Alimentació i higiene infantil  
- Ulleres i audiòfons  
- Equipament escolar.  
  
A la Comunitat Valenciana s'han firmat convenis per a la gestió del Programa amb Save The Children-Valencia, Càritas Diocesana de València i Fundació Secretariat Gitano. Estes dos últimes entitats gestores del programa treballen en xarxa amb altres 25 entitats socials.  
Programa INCORPORA  
Este programa té com a objectiu la inserció laboral de persones que tenen dificultats especials per a trobar una ocupació. Per a això s'ha creat una xarxa de tècnics d'inserció laboral per mitjà de la firma de convenis amb entitats sense ànim de lucre que treballen en la inserció laboral de persones amb especials dificultats en este àmbit. El tècnic d'inserció laboral s'encarrega de tutelar el procés de formació i acompanyar les persones inserides, resoldre possibles conflictes i fomentar l'adhesió de nous empresaris al programa.  
L'Obra Social «la Caixa» realitza la seua aportació a distintes entitats per a la creació de la xarxa i la seua infraestructura. A la Comunitat Valenciana les entitats que intervenen són:  
- Consorci del Pacte Territorial per a la Creació d'Ocupació Pactem Nord  
- Associació Bona Gent, Amics de les Persones amb Discapacitat Intel·lectual  
- Associació Valenciana Pro Persones amb Discapacitat Intel·lectual-Asprona  
- Càritas Diocesana Segorbe-Castelló  
- Centre de Formació Professional Xabec  
- Comité Provincial de Creu Roja Espanyola a Castelló  
- Fundació ADSIS  
- Fundació Nova Feina de la Comunitat Valenciana  
- Fundació Tots Units  
- Fundació José María Haro-INTRA  
- Fundació La Mercé Migracions  
- Fundació Novaterra  
- Federació d'Associacions De Persones Amb Discapacitat Física I Orgànica De La Província De València (COCEMFE València)  
- COCEMFE Alacant  
  
Programa REINCORPORA  
D'altra banda, serà aplicable el Programa REINCORPORA la finalitat del qual és la inserció social i laboral de persones privades de llibertat, per mitjà d'una intervenció integral personalitzada que inclou la formació, l'orientació laboral, la intermediació i el seguiment. Les entitats socials vinculades a Incorpora participen en el desenrotllament d'un itinerari d'integració sociolaboral, que manté la formació en distints àmbits professionals per als interns dels centres penitenciaris, segons el conveni subscrit amb el Ministeri de l'Interior.  
  
Programa d'Atenció Integral a Persones amb Malalties Avançades i a Familiars  
Este programa té com a objectiu millorar la qualitat de l'atenció a les persones que es troben en un procés de final de la vida i a les seues famílies. Per a això es crea una xarxa d'equips d'atenció integral.  
Es basa en l'elaboració i implementació d'un nou model d'atenció integral, que pretén complementar les línies d'actuació establides per les diferents administracions públiques en l'àmbit de les cures pal·liatives a Espanya, així com impulsar noves vies d'actuació en este camp.  
  
Les principals àrees del model d'atenció són: el suport emocional a pacients i als seus familiars, l'atenció al dol i el suport als equips de cures pal·liatives. Així mateix, el programa contempla el desenrotllament d'un model de formació dirigit a professionals.  
A la Comunitat Valenciana per a la implementació del programa comptem amb un equip d'atenció multidisciplinària de l'entitat Carena i un altre equip amb un projecte pediàtric amb l'Associació de Pares de Xiquets Oncològics (ASPANION). En conjunt, s'actua en cinc centres hospitalaris: Hospital La Fe de València; Hospital Doctor Peset de València; Hospital Marina Alta de Dénia, Hospital Clínic de València i l'Hospital General d'Alacant.  
  
Programa relacionat amb les persones majors  
El col·lectiu de persones majors és un dels més estretament vinculats a l'Obra Social de «la Caixa», que, a través dels seus centres, propis i concertats, promou les actuacions voluntàries en benefici de la comunitat, a través de la formació i la participació.  
En l'àmbit de les persones majors, amb base en la implementació del Programa Gent 3.0, s'impulsa la incorporació de les persones majors a uns projectes que promouen la participació i el compromís d'este col·lectiu amb la societat per mitjà de la labor voluntària.  
Es manté la col·laboració quant a l'exercici d'activitats organitzades per l'Obra Social «la Caixa» en 35 centres de persones majors, en virtut del Conveni de col·laboració subscrit amb la Consellería de Benestar Social de la Generalitat.  
Hi ha instal·lades 27 ciberaules als centres de majors (CEAM) següents:  
- Alacant (10): Elda, Ibi, Villena, Parc Galícia (Alacant), Orihuela, Sax, Pego, Petrer, Pius XII (Alacant) i Elx,  
- Castelló (5): Constitució (Castelló), Vila-real, Nules, Borriana i Sant Pere (el Grau de Castelló).  
- València (12): Dr. Waksman (València), Cabanyal, Natzaret, Paterna, Illes Canàries (2), Jorge Juan (València), Sagunt, Alzira, Sueca, Catarroja i Torrent.  
Als centres de majors mencionats es realitzen distintes activitats dirigides a l'envelliment actiu i a la promoció del voluntariat en centres penitenciaris, basant-se en els projectes:  
- Formació en Tecnologies de la Informació i de la Comunicació  
  
- Activitats de promoció de la salut i benestar  
- Activitats de participació social i voluntariat.  
- Projectes de voluntariat en noves tecnologies i projectes socials amb col·lectius en risc d'exclusió (CiberCaixa Penitenciària).  
  
  
Programa CiberCaixa Hospitalària  
La CiberCaixa és un espai lúdic i educatiu situat als hospitals infantils. La seua finalitat és minimitzar l'impacte que suposa una estada prolongada a l'hospital per als xiquets malalts i les seues famílies. Pretén afavorir el desenrotllament social i afectiu de les persones que hi participen, per mitjà de recursos i activitats entre els quals destaca la possibilitat d'utilitzar noves tecnologies.  
Cada CiberCaixa disposa d'un espai cedit per cada hospital dedicat a la informàtica, un espai infantil i una zona destinada a la lectura i als audiovisuals, dotada de llibres, premsa, vídeos i DVD's d'interés per a tots els perfils dels seus usuaris: els menors i els seus familiars. La Caixa assumix la dotació de tot l'equipament de l'esmentat espai, així com el seu manteniment, reposició i la promoció d'activitats per a la seua dinamització.  
A la Comunitat Valenciana, s'han instal·lat quatre CiberCaixa hospitalàries:  
- Hospital La Fe de València,  
- Hospital General Universitari d'Elx,  
- Hospital General de Castelló,  
- Consorci Hospital General Universitari de València.  
  
Programa CiberCaixa. Quedem en Eixir de Classe  
És un programa de suport a la conciliació de la vida familiar i laboral, per mitjà de la posada en marxa de les CiberCaixa. Quedem en Eixir de Classe, com un espai ludicoeducatiu per a xiquets i xiquetes. Estes aules multimèdia, que funcionen en horaris extraescolars i de vacances, disposen d'ordinadors i accés a internet, llibres, equips audiovisuals, jocs i activitats programades  
Amb col·laboració amb l'Ajuntament de València, l'Obra Social «la Caixa» té en funcionament tres CiberCaixa. Quedem en Eixir de Classe en esta ciutat:  
- Col·legi Públic Professor Ramiro Jover - barri: Sant Marcel·lí  
- Col·legi Públic Municipal de Benimaclet - barri: Benimaclet  
- Col·legi Públic Ballester Fandós - barri: Malva-rosa  
  
Programa d'Ajudes a Projectes d'Iniciatives Socials  
El Programa està destinat a entitats i organitzacions no lucratives que desenrotllen projectes que s'emmarquen en alguna de les línies prioritàries d'actuació de l'Obra Social «la Caixa». Les bases de les diferents convocatòries estan disponibles en la pàgina web de l'Obra Social «la Caixa» (www.laCaixa.es/ObraSocial). Les convocatòries de l'any 2014 són les següents:  
- Promoció de l'autonomia i atenció a la discapacitat i la dependència  
- Vivendes temporals d'inclusió social  
- Lluita contra la pobresa i l'exclusió social  
- Inserció sociolaboral  
- Acció social i interculturalitat  
- Art per a la millora social  
- Emprenedoria social  
Addicionalment en 2014 s'oferirà a les entitats socials valencianes una convocatòria específica d'àmbit social.  
  
Programa Voluntariat  
Este programa té com a objectiu fomentar el voluntariat i els valors sobre els quals es basa: sensibilitzar la població sobre la necessitat d'implicar-se socialment i contribuir a la millora de l'eficàcia de les associacions de voluntaris amb recursos econòmics i formatius.  
  
Este programa té dos línies fonamentals d'actuació:  
- El foment del voluntariat corporatiu entre els empleats de la Caixa, per mitjà de les 3 associacions de Voluntaris «la Caixa» a la Comunitat Valenciana, una per província.  
- El foment del voluntariat de les persones majors a través de la plataforma Gent 3.0.  
  
Programa d'Interculturalitat i Cohesió Social  
El programa té com a finalitat donar resposta als reptes de convivència derivats d'una important diversitat sociocultural i amb els objectius d'afavorir les relacions interculturals i una adequada gestió de la diversitat cultural per a garantir una societat cohesionada.  
Amb esta finalitat, s'impulsa un projecte d'Intervenció Comunitària Intercultural, a través d'equips multidisciplinaris que actuen en l'àmbit local, per a potenciar l'articulació d'estratègies que afavorisquen la convivència entre cultures des de la mateixa comunitat. Les beneficiàries d'esta intervenció són totes les persones que conviuen en un mateix entorn, des de jóvens, famílies, persones majors, associacions, professionals, i també les institucions. A la Comunitat Valenciana, el Programa ICI s'ha desenrotllat des de 2010 per mitjà de convenis amb els ajuntaments d'Elx i Paterna.  
- Barri del Carrús, Elx (Alacant) - Fundació Elx Acull  
- Barris de la Coma i de Santa Rita, Paterna (València) - Fundació Secretariat Gitano  
  
Programa de Prevenció del Consum de Drogues. Parlem de Drogues  
El Programa Parlem de Drogues té com a objectiu oferir ferramentes als jóvens que els permeten desenrotllar actituds crítiques a partir d'informació objectiva i veraç. Una iniciativa basada a proporcionar a jóvens, famílies, educadors i altres professionals recursos per a abordar la prevenció des d'una perspectiva científica i a través de diferents actuacions: l'exposició itinerant, el Programa Educatiu per a Centres d'Educació Secundària, el Programa per a Famílies i la pàgina web interactiva del programa: ?www.hablemosdedrogas.org- en la qual es troben disponibles tots els continguts, materials i recursos del programa.  
  
  
Programa Violència: Tolerància Zero  
Este programa té l'objectiu de sensibilitzar i previndre l'aparició de conductes violentes. El programa disposa d'una línia de tallers pedagògics per a centres escolars i de recursos de suport psicosocial per a dones víctimes de la violència domèstica i els seus fills. A la Comunitat Valenciana per a la implementació del programa, l'Obra Social «la Caixa» realitza la seua aportació a través de les entitats:  
- COCEMFE per tal de donar atenció a les dones amb discapacitat física exposades a violència de gènere.  
- Creu Roja Espanyola per tal de donar atenció a les dones exposades a violència de gènere.  
  
Programa Cooperació Internacional  
Este programa se suma al compromís solidari de contribuir a eradicar la pobresa als països d'Àfrica, Àsia i Amèrica Llatina, i prioritza els col·lectius més vulnerables. Este compromís es materialitza en la col·laboració amb entitats socials que promouen projectes d'activitats econòmiques i productives sostenibles que milloren substancialment les condicions de vida de la població i a oferir assistència tècnica qualificada dels CooperantsCaixa, voluntaris de la Caixa en els distints projectes. També es col·labora en iniciatives de protecció i assistència a les víctimes davant d'emergències sobtades o cròniques causades per catàstrofes naturals o conflictes armats, i s'impulsen beques i programes de formació a Àfrica. A més, es treballa en l'àmbit de la salut global per a controlar i eradicar les malalties que afecten els països més desfavorits, i contribuir a eliminar el binomi «pobresa-malaltia».  
  
El programa col·labora també en l'accés a la vacunació infantil a través del suport a l'Aliança GAVI, primera organització de cooperació mundial entre els sectors públic i privat per a lluitar contra la mortalitat infantil.  
D'altra banda, «la Caixa» participa com a vocal en el Comité Permanent d'Acció Humanitària de la Comunitat Valenciana, que té per objecte coordinar les activitats de les institucions públiques i les entitats privades de la Comunitat Valenciana que destinen fons a l'acció humanitària.  
  
Programa Vivenda Assequible i Lloguer Solidari  
El Programa de Vivenda Assequible de l'Obra Social «la Caixa» oferix pisos de lloguer de nova construcció a jóvens i a persones majors a preus inferiors als del mercat. A la Comunitat Valenciana s'ha realitzat la construcció de 134 vivendes de protecció oficial en lloguer, de les quals 4 són vivendes adaptades, a València-la Torre.  
  
A més l'Obra Social «la Caixa» també ha creat un programa de lloguer solidari, per tal de facilitar una vivenda a persones els ingressos de les quals han estat afectats arran de la crisi actual. Les vivendes es llogaran a persones en risc d'exclusió social, amb un preu no superior a 300 - / mes. L'Obra Social subvencionarà la mitat d'esta renda, per la qual cosa l'arrendatari no pagarà més de 150 - / mes.  
  
Programa d'Ajudes Socials a través de la Xarxa Financera de «la Caixa»  
La xarxa financera de «la Caixa» participa activament en el desenrotllament de projectes i activitats en els àmbits socials, mediambientals, culturals i educatius, per mitjà d'ajudes econòmiques per a xicotets projectes socials. El Programa està destinat a aquelles entitats i organitzacions locals els projectes de les quals s'emmarquen en alguna de les línies prioritàries d'actuació de l'Obra Social de «la Caixa».  
  
Estudis socials  
L'Obra Social «la Caixa» impulsa l'anàlisi de les transformacions socials, ambientals, tecnològiques i de salut pública de la societat contemporània i, al mateix temps, promou la reflexió i el debat sobre estes, per mitjà dels seus estudis socials que confeccionen la Col·lecció d'Estudis Socials de l'Obra Social «la Caixa»  
.  
  
Àmbit educatiu  
  
Programa de beques  
Este programa possibilita als universitaris de la Comunitat l'accés a estudis de postgrau a Espanya i a l'estranger, com a complement i ampliació de la seua formació acadèmica. L'objectiu del programa és afavorir la mobilitat dels estudiants seleccionats, i donar-los l'oportunitat d'accedir als millors centres d'ensenyança superior per a cursar els seus estudis de postgrau.  
L'any 2014 es convocaran un total de 145 beques per a cursar estudis de postgrau a Espanya, Europa, Estats Units, Canadà i la zona Àsia-Pacífic. D'altra banda, també s'afigen al programa 15 beques per a estudis de periodisme, i 52 beques per a cursar doctorats en centres espanyols acreditats amb el distintiu d'excel·lència Severo Ochoa.  
  
  
EduCaixa  
EduCaixa és el conjunt d'activitats i recursos que l'Obra Social «la Caixa» posa a disposició de la comunitat educativa; dirigides a alumnes de 3 a 18 anys, professors i associacions de pares i mares. L'oferta, d'accés a través d'educaixa.com, conté activitats dins i fora de les aules, corresponents a la línies temàtiques d'actuació de l'Obra Social: cultural, social, i ciència i medi ambient. Per a una major coordinació del Programa eduCaixa es preveu la firma d'un acord de col·laboració amb la Consellería d'Educació, Cultura i Esport.  
  
Per tal de complementar i millorar les unitats didàctiques del professorat en els seus centres, eduCaixa disposa de:  
- Recursos en línia: propostes interactives que aprofundixen en temàtiques d'interés educatiu amb un sol clic.  
- KitsCaixa, recursos educatius en distints àmbits: jóvens emprenedors, educació financera, laboratori químic, hàbits saludables i valors.  
  
- CaixaEscena: materials didàctics per a afavorir la pràctica teatral amb valors socioeducatius.  
- Planeta mòbil: planetari itinerant sobre astronomia i biologia.  
Així mateix, per a ampliar l'experiència educativa de l'alumnat i dels equips docents, eduCaixa oferix els següents tipus d'activitats fora de l'aula:  
- Exposicions itinerants: visites guiades i programa educatiu entorn de les exposicions programades al territori.  
- Concerts escolars  
Per a garantir la informació i l'accés a tota esta oferta educativa, l'Obra Social «la Caixa» posa a disposició de tota la comunitat educativa la web ?www.educaixa.com?.  
  
  
Àmbit cultural  
  
Programa de Música  
Les activitats de música de l'Obra Social «la Caixa» pretenen crear espais de coneixement, participació i respecte per les diferències. Així es promouen concerts escolars, familiars i participatius. Està pendent de confirmació la realització del Concert Participatiu al Palau de les Arts.  
  
Durant l'any 2014 es realitzaran distintes activitats relacionades amb els cicles de concerts escolars, i un concert participatiu. Durant l'any 2014 estan previstes les següents activitats musicals:  
  
Població Activitat  
Elx Concerts escolars «La guerra de Troia»  
Castelló Concerts escolars «Acaba't la sopa»  
Vila-real Concerts escolars «Els Moussakis»  
Sagunt Concerts escolars «Tubs i tubes»  
Gandia Concerts escolars «Teranga»  
València Concert participatiu « El Messies» Palau de les Arts  
  
  
  
Programa CaixaEscena  
CaixaEscena té com a objectiu afavorir la pràctica teatral entre els adolescents, com a ferramenta al servici de la seua formació individual i la cohesió social als centres de secundària.  
CaixaEscena dóna suport als educadors i professors que realitzen pràctiques de teatre a l'escola i que estan convençuts dels valors socioeducatius de l'educació en l'art, especialment en les arts escèniques. A través d'una plataforma en línia, CaixaEscena fa seguiment dels projectes teatrals escolars per mitjà de l'assessorament d'un professional i acompanyament al llarg del curs. Oferix formació per mitjà de tallers presencials i virtuals, a càrrec de professionals de l'àmbit artístic, dramaturgs, músics, actors, escenògrafs... i posa a disposició recursos i materials. CaixaEscena organitza, a més, trobades teatrals per a jóvens de cap de setmana, que inclouen tallers, col·loquis i representacions.  
  
  
Exposicions itinerants  
Les exposicions itinerants estan dedicades a les cultures del passat, la fotografia i l'art antic, modern i contemporani, així com a temàtica científica. Busquen donar a conéixer a la ciutadania els artistes i períodes que no estan representats en les col·leccions públiques espanyoles i, de manera general, promoure el gust per la cultura. Estes mostres s'exposen en espais cedits per corporacions locals o per les comunitats autònomes.  
Durant l'any 2014 estan previstes les exposicions següents:  
Població Activitat  
València «Art al carrer: Henry Moore»  
Alacant «Herois ocults»  
Borriana «ExpoCaixa tecnorrevolució»  
Paterna «ExpoCaixa tecnorrevolució»  
València «Il·lusionisme»  
Gandia «L'Àrtic es trenca»  
  
  
  
Àmbit medi ambient i ciència  
  
Programa Conservació de Parcs i Espais Naturals  
Aplicació del Conveni entre la Generalitat Valenciana i «la Caixa» per al desenrotllament del Programa de Conservació i Millora dels Espais Naturals Protegits de la Comunitat Valenciana.  
L'Obra Social «la Caixa» en el seu Programa d'Espais Naturals incidix en la millora de l'entorn natural, amb un vessant social, ja que promou la integració de persones en situació de risc d'exclusió social en les accions mediambientals.  
  
Investigació  
L'Obra Social «la Caixa» col·labora a nivell nacional amb les universitats i els centres pioners en investigació científica, i considera la ciència i la innovació com a generadors de futur per a la nostra societat. El programa d'investigació de l'Obra Social «la Caixa» invertix de forma estable i constant en projectes a mitjà i llarg termini en els àmbits més sensibles per a la societat: investigació contra la sida, la lluita contra el càncer, malalties cardiovasculars i les malalties associades a l'envelliment.  
Els projectes d'investigació de l'Obra Social «la Caixa» són regits per criteris d'excel·lència científica, es prioritza la investigació d'alta qualitat que tinga una incidència en els col·lectius més vulnerables de la nostra societat, i es promou la divulgació dels resultats de manera que s'incrementa la difusió i el creixement de noves línies de coneixement i experimentació científica.  
  
.